钦定古今图书集成/明伦汇编/官常典/第092卷 > 高密郡王宗达
## 钦定古今图书集成/明伦汇编/官常典/第092卷 > 高密郡王宗达

按《宋史楚王传》：“楚恭惠王元偁子允则。允则无子，以
平阳懿恭王之子宗达为后。宗达熙宁三年袭封蔡
国公。邻家失火，盗因为奸，窃宗达所服带，既而得之，
且知其主名，贷不问。浚井得镪，复投之官。累迁武信
军留后。薨，赠安化军节度使、开府仪同三司、高密郡
王。子仲约嗣。”